Yagona ta’sischisi Jahongir Ortiqxo‘jayev bo‘lgan J-United Group kompaniyasi “Poytaxt bank”dan 20 mlrd so‘m kredit oldi

“Poytaxt bank” J-United Group kompaniyasiga 20 milliard so‘m miqdorida kredit ajratdi, deb xabar bermoqda Spot, bankning Korporativ axborot yagona portalidagi ma’lumotlariga tayanib.
Davomi: Yagona ta’sischisi Jahongir Ortiqxo‘jayev bo‘lgan J-United Group kompaniyasi “Poytaxt bank”dan 20 mlrd so‘m kredit olgani rad etildi

Qayd etilishicha, kompaniya bu pullarni aylanma mablag‘larni to‘ldirish uchun olmoqda.
“Poytaxt bank” 2019-yilning yanvarida ish boshlagandi. Bank ustav kapitali 100 foiz Toshkent shahar hokimligi mablag‘lari hisobiga shakllantirilgan.
 MB: Toshkent shahar hokimligi tomonidan “Poytaxt bank” ta’sis etilishi qonunchilik talablarining buzilishi hisoblanmaydi
J-United Group’ning yagona egasi sifatida poytaxtning amaldagi hokimi Jahongir Ortiqxo‘jayev ko‘rsatilgan.
Xabarda ta’kidlanishicha, Jahongir Ortiqxo‘jayev 2019-yilda Spot’ga bergan katta intervyusida biznesdan chiqqani haqida aytgandi.